projecte-aina/catalan_government_crawling huggingface dataset:
Forma't per aplicar noves estratègies computacionals en els projectes d'investigació òmica, bioinformàtica, biomèdica i biotecnològica
La bioinformàtica és una ciència estratègica imprescindible per donar sentit a l'allau de dades biològiques noves generades, per explicar el funcionament dels sistemes biològics i per generar nous recursos, béns i serveis que derivin dels nous coneixements i tecnologies.
El màster en Bioinformàtica/Bioinformatics té com a objectiu que l'estudiant aprengui a gestionar les eines i els llenguatges de programació informàtica d'ús comú en bioinformàtica i l'aplicació de mètodes i anàlisi bioinformàtics en projectes d'investigació òmica (genòmica, transcriptòmica, proteòmica, metabolòmica, interactòmica, etc.), i que pugui enfocar els seus estudis cap al desenvolupament de les àrees de la bioinformàtica a les quals vulgui dedicar-se professionalment.
Per al curs 2019-2020, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 4.500 euros.
Doctor en Ciències Biològiques (1992) per la Universitat Autònoma de Barcelona.
Formació postdoctoral en Genètica de les Poblacions i Evolució Molecular, amb una beca Fulbright a la Universitat Harvard.
Professor titular del Departament de Genètica i Microbiologia.
Investigador de l'Institut de Biotecnologia i Biomedicina de la UAB.
Treball Final de Màster: 15 crèdits ECTS
Pràctiques externes: 15 crèdits ECTS
El màster s'adreça a titulats interessats a assolir els coneixements, les capacitats i les actituds necessàries per a l'aplicació de noves estratègies computacionals en els projectes d'investigació òmica, bioinformàtica, biomèdica i biotecnològica.
Orienta la teva carrera professional cap a l'àmbit de les empreses biotecnològiques o de millora vegetal
En els darrers anys, el perfeccionament de les eines de la biologia molecular, de la bioinformàtica i de la genètica està permetent un progrés impressionant en els àmbits de la recerca vegetal, i a la vegada es produeixen grans avanços en la millora de plantes de cultiu per a una producció més sostenible i una alimentació més saludable.
El màster en Biologia, Genòmica i Biotecnologia Vegetals té com a objectiu la formació de professionals de la investigació científica en plantes i fongs per als departaments d'R+D+I de les indústries dels sectors agrogenòmics, agroalimentaris, bioenergètics, farmacèutics, cosmètics i camps afins, i per a institucions de conservació de la diversitat vegetal tals com els jardins botànics i les col·leccions de germoplasma.
Per al curs 2019-2020, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 4.500 euros.
Llicenciada en Biologia (1990) i doctora (premi de doctorat) en Biologia (1994) per la Universitat Autònoma de Barcelona.
Pràctiques externes: 9 crèdits ECTS
El màster s'adreça a persones interessades en una formació teòrica i pràctica en aquesta temàtica que les capacitarà per emprendre nous projectes científics en els àmbits biològics i tecnològics del món vegetal.
Amplia els teus coneixements en totes aquestes disciplines per a una carrera científica o professional
El màster en Bioquímica, Biologia Molecular i Biomedicina ofereix una formació transversal d'alta qualitat en el camp de la bioquímica, la biologia molecular i la biomedicina que permetrà a l'estudiant integrar-se en un grup de recerca o en una empresa del sector farmacèutic, biotecnològic o biomèdic.
Per al curs 2019-2020, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 3.279 euros.
Llicenciada en Bioquímica, premi extraordinari de llicenciatura (1999), màster en Biotecnologia, excel·lent (2002), i doctora en Bioquímica i Biologia Molecular, premi extraordinari (2006) per la Universitat Autònoma de Barcelona.
Estada de recerca predoctoral al Departament d'Estructura de Proteïnes (2002) a l'Institut Max Planck de Munic.
Actualment, fa una estada de recerca predoctoral al Departament de Farmacologia Molecular, a l'Albert Einstein College of Medicine de la Universitat Yeshiva de Nova York, i una estada de recerca predoctoral al Departament d'Estructura de Proteïnes a Sanofi-Aventis a Frankfurt.
Treball Final de Màster: 9 crèdits ECTS
Especialitat en Biomolècules en Recerca Biomèdica
El màster s'adreça a titulats interessats a desenvolupar una carrera científica, acadèmica o professional, per incorporar-se a centres de recerca, universitats, hospitals i empreses de l'àmbit del sector de la recerca i el desenvolupament.
En concret, podran desenvolupar una activitat professional en les àrees de la bioquímica, la biologia molecular, la biomedicina, la biotecnologia, la indústria farmacèutica i la tecnologia dels aliments, entre d'altres.
Forma't per a la promoció de la lectura en diversos contextos socials i educatius
Facultat de Ciències de l'Educació.
El màster en Biblioteca Escolar i Promoció de la Lectura ofereix formació sobre les maneres més efectives d'organitzar i fer funcionar les biblioteques escolars com a centres de recursos d'aprenentatge; sobre el disseny de plans de lectura de centre (PLEC); la selecció i l'ús dels llibres infantils i juvenils; la recerca i la selecció d'informació, especialment a través de la xarxa; les formes d'enllaç i col·laboració cultural amb el context social; l'ús de les noves tecnologies per a aquests propòsits, i el desenvolupament de projectes socials de lectura que incideixin en els hàbits de la població.
Per al curs 2019-2020, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 3.960 euros.
Llicenciada en Filologia Catalana per la Universitat Autònoma de Barcelona.
Màster de Filosofia (Arts) en l'especialitat de Teoria de la Literatura (1994) per la Universitat de Birmingham (Gran Bretanya).
Professora del Departament de Didàctica de la Llengua i la Literatura i de les Ciències Socials de la Universitat Autònoma de Barcelona.
Membre del grup de recerca GRETEL des del 2009.
Pràctiques externes: 9 crèdits ECTS
El màster s'adreça a titulats interessats en la formació lectora de la població en general i en el context escolar.
Forma't per integrar-te en empreses del sector biotecnològic
El màster en Biotecnologia Avançada vol oferir als graduats i graduades una formació de qualitat que permeti integrar els aspectes biotecnològics de múltiples disciplines de les ciències de la vida i de l'enginyeria amb l'objectiu d'aplicar-los a la identificació de problemes de la nostra societat, així com a les activitats de recerca, innovació i desenvolupament.
L'alumnat aprofundirà en el camp de la biocatàlisi aplicada i les biotransformacions, l'enginyeria del bioprocés de les fàbriques cel·lulars, les normatives i les regulacions de la producció de productes biotecnològics o la integració d'eines genètiques, moleculars i bioinformàtiques per a la millora genètica del microorganisme.
Per al curs 2019-2020, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 4.500 euros.
Doctor en Bioquímica i Biologia Molecular (1998) per la Universitat Autònoma de Barcelona.
Primer període postdoctoral amb una beca Marie Curie de la UE (2001) a l'Institut Max Planck de Munic.
Segona estada postdoctoral a Nova York (2007) al Weill Medical College de la Universitat Cornell i al Memorial Sloan Kettering Cancer Center
Treball Final de Màster: 9 crèdits ECTS
Especialitat en Biotecnologia Molecular i Terapèutica
El màster s'adreça a titulats interessats a desenvolupar la seva activitat professional en camps relacionats amb l'enginyeria de bioprocessos, la direcció i el desenvolupament de projectes d'R+D+I, la microbiologia industrial dels aliments, les assessories i els peritatges; en indústries biotecnològiques, farmacèutiques o alimentàries, relacionades amb l'àrea de la biotecnologia, l'enginyeria de bioprocessos, la microbiologia, la biologia molecular i la biomedicina.
Una formació avançada per analitzar les societats contemporànies
Facultat de Ciències Polítiques i de Sociologia.
El màster en Ciència Política ofereix formació avançada en anàlisi política.
El màster proporciona formació teòrica i metodològica imprescindible per als estudiants que vulguin iniciar-se en la recerca amb l'objectiu de desenvolupar les seves habilitats com a analistes, consultors o assessors polítics.
El màster ofereix un programa que capacita l'estudiant per adaptar-se a entorns professionals altament qualificats en els àmbits de la investigació en política avançada; en l'Administració pública en tasques de direcció, gestió i coordinació; en organitzacions polítiques, de representació d'interessos i no governamentals, i en el sector privat.
Per al curs 2019-2020, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 4.500 euros.
Llicenciada en Ciències Polítiques i Sociologia per la Universitat Complutense de Madrid.
Postgrau en Dades de Ciències Socials per la Universitat d'Essex.
Doctora en Ciències Polítiques i Socials per l'Institut Universitari Europeu (Florència).
Professora associada al Departament de Ciències Polítiques de la Universitat Autònoma de Barcelona.
Directora del grup de recerca Democràcia, Eleccions i Ciutadania.
Treball Final de Màster: 10 crèdits ECTS
El màster s'adreça a titulats interessats en una formació qualificada que els orienti en l'àmbit de la ciència política.
Especialitza't en el camp de la citogenètica i la biologia de la reproducció
La citogenètica i la biologia de la reproducció són disciplines científiques dins de l'àmbit de la biologia cel·lular que repercuteixen directament, i de manera molt important, en la societat, com la millora de la salut humana (càncer i genotoxicitat, origen genètic de síndromes i malalties, origen genètic de la infertilitat, dosimetria biològica); les aplicacions en agricultura i ramaderia, per mitjà de la millora genètica de plantes, la determinació dels canvis cromosòmics que participen en processos d'especiació en la reproducció de mamífers, i les aplicacions pràctiques de la manipulació dels gàmetes i els embrions.
Llicenciat en Biologia (1999) per la Universitat Autònoma de Barcelona.
Màster en Biologia Cel·lular (2002) per la Universitat Autònoma de Barcelona.
Llicenciat en Farmàcia (2005) per la Universitat de Barcelona.
Doctor en Biologia Cel·lular (2005) per la Universitat Autònoma de Barcelona.
Especialitat en Biologia de la Reproducció
El màster s'adreça a titulats interessats en una formació avançada en diversos camps especialitzats de la biologia de la reproducció i la diferenciació cel·lular, la citogenètica bàsica i aplicada, el càncer i la radiobiologia, entre d'altres.
Orienta't cap a la ideació i el disseny de continguts audiovisuals
El màster oficial en Continguts de Comunicació Audiovisual i Publicitat ha estat elaborat per la Universitat Autònoma de Barcelona, et prepara per a la investigació i la pràctica professional en l'àmbit dels continguts audiovisuals i publicitaris de l'era digital.
El màster té una duració d'un curs acadèmic i s'imparteix de manera presencial.
El preu del màster per a no residents, provinents de països externs a la Unió Europea és de 75 € per crèdit ECTS.
Catedràtic de Comunicació Audiovisual i Publicitat de la Universitat Autònoma de Barcelona, director del GRISS (Grup de Recerca en Imatge, So i Síntesi), d'EUROMONITOR i USAMONITOR, observatoris permanents de la televisió a Europa i Amèrica del Nord i President del Premi Möbius Barcelona Multimèdia.
El màster de Contiguts de Comunicació Audiovisual i Publicitat va dirigit a les persones que disposin d'una titulació universitària de grau o llicenciatura relacionada amb la comunicació i que vulguin formar-se en continguts audiovisuals i publicitat online.
Forma't com a advocat especialista d'empresa
Màster oficial en Dret Empresarial, dissenyat per la Universitat Autònoma de Barcelona i que respon a les necessitats formatives en el camp de la recerca i la formació superior dels professionals del camp jurídic empresarial.
S'imparteix de manera presencial durant un semestre.
El preu del màster per a no residents, provinents de països externs a la Unió Europea és de 75 € per crédit ECTS.
Universitat Autònoma de Barcelona - UAB.
Aquest màster va dirigit a professionals que busquen aprofundir els seus coneixements en matèria mercantil, tributària, laboral, penal i civil, entre altres, amb la finalitat de ser un especialista en dret laboral.
Una formació adequada per a professionals de l'àmbit de les relacions sociolaborals
L'ordenament jurídic laboral i de protecció social requereix professionals qualificats amb capacitat per perfeccionar les normes, per formular propostes d'interpretació d'aquestes normes i per adaptar-les permanentment d'acord amb les normes sociolaborals supraestatals i internacionals.
El màster en Drets Sociolaborals ofereix una formació especialitzada en l'àmbit del dret del treball i de la Seguretat Social.
El màster potencia les sortides professionals de les persones que volen dedicar-se a l'activitat d'assessorament laboral i de Seguretat Social (graduats socials, advocats, altres professionals) o bé a la gestió de recursos humans a l'empresa o a l'Administració pública.
Doctor en Dret (2001) per la Universitat Autònoma de Barcelona.
Professor del Departament de Dret Públic i Ciències Historicojurídiques d'aquesta universitat.
El màster s'adreça a titulats interessats en l'exercici professional dins de l'àmbit de l'assessorament laboral i la gestió dels recursos humans.
Amplia els teus coneixements per a la direcció, l'organització i la coordinació d'esdeveniments
Escola Universitària de Turisme i Direcció Hotelera.
El màster en Direcció i Organització de Turisme d'Esdeveniments forma els professionals qualificats del sector dels esdeveniments en el seu espectre més ampli tot conjugant el rigor universitari amb l'experiència de professionals destacats d'aquest àmbit, proporcionant coneixements i competències específiques per poder organitzar, coordinar i dirigir tota mena d'esdeveniments en l'àmbit de l'empresa, les institucions públiques o les entitats sense ànim de lucre.
Per al curs 2019-2020, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 6.900 euros.
Llicenciada en Ciències de la Comunicació (1987) i en Ciències Polítiques (1999) i doctora en Ciència Política (1997) per la Universitat Autònoma de Barcelona.
Treball Final de Màster: 9 crèdits ECTS
Pràctiques externes: 15 crèdits ECTS
El màster s'adreça a titulats i professionals que vulguin desenvolupar la seva carrera professional per organitzar esdeveniments de tota mena, tant en el sector públic com en el privat.
Forma't per treballar en l'àmbit de l'ecologia, la biologia ambiental i el medi ambient
El màster en Ecologia Terrestre i Gestió de la Biodiversitat s'organitza en dues especialitats: Ecologia Terrestre, i Gestió i Diversitat de Fauna i Flora (marina i terrestre).
La formació comuna a les dues especialitats se centra en l'aportació d'eines metodològiques (modelització, estadística i sistemes d'informació geogràfica).
En l'especialitat d'Ecologia Terrestre, la formació es complementa amb mòduls sobre fonaments i aproximacions a la recerca (a partir de lectures dirigides) i el disseny d'experiments i tècniques de mesura (mitjançant visites i estades de recerca).
En l'especialitat de Gestió i Diversitat de Fauna i Flora, la formació es complementa amb mòduls sobre gestió i aplicacions de la diversitat animal i evolució i anàlisi del paisatge (vegetal).
Llicenciada en Biologia per la Universitat de València.
Doctora en Zoologia i Biologia Animal per la Universitat Autònoma de Barcelona.
Especialitat en Gestió i Diversitat de Fauna i Flora
El màster s'adreça a estudiants interessats a conèixer els processos implicats en el funcionament dels ecosistemes terrestres i les opcions per mitigar-ne el deteriorament futur en un context de canvi ambiental global, així com a estudiants interessats en la gestió i la conservació dels recursos naturals biològics (fauna i flora).
Coneixements econòmics aplicats a situacions pràctiques d'empresa
El màster oficial en Economia i Administració d'Empreses (*Economics *and *Business *Administration), dissenyat per la Universitat Autònoma de Barcelona té una durada de 2 anys i s'imparteix de manera presencial en anglès.
El preu del màster per a no residents, provinents de països externs a la Unió Europea és de 75 € per crèdit ECTS.
Professor associat al Departament d'Economia i Història Econòmica de la Universitat Autònoma de Barcelona des de la tardor de 1994.
Doctor pel Departament d'Economia de l'Empresa i de Ciències de la Decisió en la Universitat Northwestern.
El màster s'adreça a persones amb un interès general pels temes de l'economia i els negocis, que tinguin interessos específics sobre temes de mercats, polítiques públiques o finances.
D'altra banda, cal que tinguin un coneixement d'anglès de nivell B1 del Marc europeu comú de referència per a les llengües del Consell d'Europa.
Si tens formació universitària en les àrees científiques i t'agradaria ampliar els teus coneixements en la ciència fotònica i el domini de les seves aplicacions tecnològiques, aquesta formació és per a tu.
Màster Universitari en Fotònica, una formació coordinada per la Universitat Politècnica de Catalunya on hi participen també la Universitat de Barcelona i la Universitat Autònoma de Barcelona.
El preu del màster per a estudiants estrangers no residents a Espanya, que no siguin nacionals d'estats membres de la UE és de 77,19 € per crèdit ECTS.
Professor de la Universitat Politècnica de Catalunya.
Àmplia experiència en Fotònica: Va realizar el doctorar sobre Òptica No Lineal i Quàntica a la Universitat Autònoma de Barcelona.
La seva línia principal d'investigació actual, a la Universitat Politècnica de Catalunya, és la tecnologia del color i la imatge i l'avaluació de la qualitat òptica de l'ull.
Les assignatures obligatòries són les següents:
Aquest màster ha obtingut la nova distinció International Master's Programme (IMP) atorgada per la Generalitat de Catalunya.
Forma't per al projecte i el disseny arquitectònic i urbà especialitzat
Escola Tècnica Superior d'Arquitectura de Barcelona (ETSAB).
El màster en Estudis Avançats en Arquitectura té com a objectiu formar els futurs professionals o docents de manera flexible o dirigida a l'especialització, en la recerca i la innovació o en el projecte contemporani d'arquitectura, des de l'expertesa, l'erudició, la tradició i la pràctica professional.
Se centra en el disseny arquitectònic contemporani.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 4.900 euros.
Arquitecte per la Universitat Politècnica de Catalunya (1976).
Llicenciat en Ciències Econòmiques per la Universitat de Barcelona (1979).
Doctor arquitecte per la Universitat Politècnica de Catalunya (1987).
Catedràtic d'Urbanisme del Departament d'Urbanisme i Ordenació del Territori de la Universitat Politècnica de Catalunya.
Ha rebut el Premi d'Urbanisme de Catalunya i el Premi Especial de Plans de Patrimoni.
Doctor honoris causa per la Universitat Nacional de Córdoba (2018).
Especialitat d'Arquitectura, Energia i Medi Ambient
Especialitat d'Estructures en l'Arquitectura
Especialitat d'Innovació Tecnològica en l'Arquitectura
Especialitat de Gestió i Valoració Urbana i Arquitectònica
Especialitat de Projecte, Procés i Programació
Especialitat de Restauració i Rehabilitació Arquitectònica
Especialitat de Teoria, Història i Cultura
El màster s'adreça a titulats interessats a formar-se com a investigadors altament qualificats en el camp de la investigació urbanística, en la teoria i pràctica del projecte; en l'exercici professional, en el camp de la gestió cultural i de museus, la gestió del patrimoni arquitectònic i urbà, l'avaluació energètica de l'arquitectura i la valoració mediambiental de projectes arquitectònics i urbanístics, entre d'altres.
Forma't per a l'exercici professional de la docència
Facultat d'Informàtica de Barcelona.
El màster en Formació del Professorat d'Educació Secundària Obligatòria i Batxillerat, Formació Professional i Ensenyament d'Idiomes té com objectiu principal proporcionar la formació pedagògica i didàctica necessària per exercir la docència en l'educació secundària obligatòria, el batxillerat i la formació professional específica.
Aquest màster és un requisit imprescindible per exercir la docència en l'educació secundària obligatòria, el batxillerat i la formació professional, així com en els ensenyaments d'idiomes, artístics i esportius.
Amb una clara orientació professional, l'especialització pedagògica i didàctica defineix un perfil de professorat que habilita per a l'exercici de la professió docent i proporciona al sistema educatiu professionals altament qualificats.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 3.795 euros.
Doctor enginyer en Informàtica per la Universitat Politècnica de Catalunya (2000).
Professor del Departament d'Enginyeria de Serveis i Sistemes d'Informació (ESSI) i professor de Sistemes d'Informació a la Facultat d'Informàtica de Barcelona.
Les especialitats que ofereix la Facultat d'Informàtica de Barcelona per al màster en Formació del Professorat d'Educació Secundària Obligatòria i Batxillerat, Formació Professional i Ensenyament d'Idiomes són les següents:
Formació Professional (Tecnologies Industrials)
El màster s'adreça a titulats interessats a formar-se i orientar-se professionalment amb una especialització pedagògica i didàctica per a l'exercici professional de la docència en educació secundària obligatòria, batxillerat i formació professional, així com en ensenyaments d'idiomes, artístics i esportius.
Endinsa't en els camps de la nanotecnologia i la nanoelectrònica
Escola Tècnica Superior d'Enginyeria de Telecomunicació de Barcelona (ETSETB).
El màster en Física per a l'Enginyeria està orientat a l'enginyeria de frontera a partir d'una formació avançada de física.
L'enginyeria especialitzada en camps com la nanotecnologia, la nanoelectrònica o l'enginyeria biomèdica requereix cada dia més professionals amb una formació profunda en física avançada, amb bons coneixements de física quàntica, física de sistemes complexos o física de dispositius, aplicables tant a escala nanoscòpica com en grans instal·lacions.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 4.900 euros.
Llicenciat en Ciències Biològiques per la Universitat de Barcelona.
Catedràtic de Física Aplicada del Departament de Física de la Universitat Politècnica de Catalunya.
Premiat amb la Medalla Feenberg 2017, atorgada cada dos anys pel comitè assessor com a reconeixement en l'àmbit de la mecànica quàntica, de la sèrie de conferències internacionals sobre progressos recents en teories de molts cossos.
El màster s'adreça a titulats interessats a millorar la seva carrera professional en el camp de la nanotecnologia.